Publication: Magyar Közlöny
Issue: MK-2001-12 (Year: 2001, Number: 12)
Era: 1990-2004
Section: a 9/1998. (IV. 3.) KHVM rendelethez]
Paragraph Index: 97

1997. november 6-án elfogadott, a Korrupció Elleni Küzdelem 20 irányelvéről szóló (97)24. számú határozatot; Meggyőződve arról, hogy a GRECO felállítása, amelyben az Európa Tanács tagállamai és a nem tagállamok azonos alapokon vesznek részt, jelentős hozzájárulást jelentene egy dinamikus eljárás támogatásához a korrupció megelőzése és a vele szembeni küzdelem folyamatában; Meggyőződve arról, hogy a kölcsönös értékelés és nyomásgyakorlás eszközével a GRECO képes lesz rugalmas és hatékony módon követni a irányelvek megtartását, valamint az Európa Tanács által a korrupció elleni küzdelem területén elfogadott egyéb nemzetközi eszközök végrehajtását; Meggyőződve arról, hogy a GRECO-ban teljes jogú tagsággal csak azok rendelkezhetnek, akik megszorítások nélkül részt vesznek a kölcsönös értékelési eljárásban és elfogadják az ezen keresztül történő értékelésüket; Tekintettel a Miniszteri Bizottságnak 102. ülésén 1998. május 5-én, miniszteri szinten elfogadott (98)7. számú határozatára, amely felhatalmaz ezen megállapodás elfogadására; Ezennel elhatározza a Korrupció Elleni Államok Csoportjának (GRECO) felállítását ezen Kibővített Részleges Megállapodással, melyet az ehhez csatolt Alapszabálynak megfelelően kell irányítani; Egyetért azzal, hogy a GRECO egy kezdeti hároméves időtartamra alapíttatik; Egyetért a GRECO működésének áttekintésével, e hároméves időtartam végén; Kifejezi abbéli kívánságát, hogy az Európa Tanács minden tagállama a közeljövőben a GRECO tagjává váljon. Melléklet a (99)5. számú határozathoz A Korrupció Elleni Államok Csoportjának (GRECO) Alapszabálya

Source: https://magyarkozlony.hu/hivatalos-lapok/1d93e354f336ac1fbc8427746c66f41610d89721/dokumentumok/5356f1b2b140f17e195c657e80fbad103531b8ab/letoltes